section_heading: Glumačka karijera
paragraph_text: Godine 1949. ostvarila je prvi nastup na Broadwayju, a 1951. godine ostvarila je svoj filmski debi, s manjom ulogom u filmu Četrnaest sati. Sljedeće godine nastupila je u glavnoj ženskoj ulozi u vesternu Točno u podne, glumeći s Garyjem Cooperom. Uloga u pustolovnom filmu Mogambo iz 1953. godine, uz Clarka Gablea i Avu Gardner, donijela joj je nominaciju za Oscara. Već naredne godine je dobila Oscara za najbolju žensku ulogu u filmu Provincijalka.